NAZIV OBVEZNIKA: Općinski sud u Sesvetama

RAZDJEL: 109 Ministarstvo pravosuđa i uprave RH

GLAVA: 80 (Općinski sud)

BROJ RKP-a: 50571

OIB: 72931567836

Sesvete, 30. prosinca 2022. godine

**Obrazloženje posebnog dijela Financijskog plana za razdoblje 2023. - 2025.**

Općinski sud u Sesvetama najveći dio svojih rashoda planira iz izvora 11 (Opći prihodi i primici). Za 2023. godinu planirano je ukupno 3.129.842,72 eura, za 2024. godinu 3.126.766,26 eura, dok za 2025. godinu 3.135.419,74 eura.

Općinski sud u Sesvetama ostvaruje vlastite prihode, izvor 31 (Vlastiti prihodi) te je tijekom 2023. godine planirano uprihoditi 1.990,84 eura, dok je za 2024. i 2025. godinu planirano 2.256,29 eura.

Većina rashoda u 2023. godini Općinskog suda u Sesvetama odnosi se na aktivnosti A641000 (3.119.897,51 eura), dok se ostatak (9.945,21 eura) odnosi na aktivnost A641001 – jednostavni stečaj potrošača.

Planirani rashodi za plaće i doprinose za 2023. godinu iznose 2.505.945,98 eura. Baza za izračun plaće i doprinosa je 21 dužnosnik i 128 službenika i namještenika. Za izračun je primijenjena osnovica na dan izrade plana (834,33 eura za službenike i namještenike, 625,20 eura za dužnosnike), propisani koeficijent te minuli rad uvećan za 0,5%. U plan su uključena nova zapošljavanja – Voditelj odjela financijsko – materijalnog poslovanja te dva dužnosnika. U izračun je uračunato pasivno dežurstvo informatičkog odjela i namještenika pomoćno – tehničkih poslova radi hitnih intervencija te prekršajnog odjela. Prekovremeni rad povećan je zbog povećanog opsega poslova u arhivi (izlučivanje arhivskog gradiva), prekovremeni rad službenika i dužnosnika Prekršajnog odjela tijekom privođenja i saslušavanja stranaka poslije radnog vremena, te prekovremeni rad zemljišnoknjižnog odjela.

Planirani rashodi za plaće i doprinose u 2024. godini (2.517.028,34 eura) i u 2025. godini (2.529.238,84 eura) napravljeni su na isti način kao i za 2023. godinu uvećani za 0,5% minulog rada.

Ostali rashodi za zaposlene (prava prema KU) planirani su tijekom 2023. godine u iznosu 92.905,97 eura, te tijekom 2024. i 2025. godine 92.905,97 eura. Otpremnine i jubilarne nagrade obračunate su prema izvješću iz programa COP (Centrali obračun plaća), dok su ostale naknade (Božićnica, regres, dar za djecu, pomoć za dugo bolovanje te pomoći za smrtni slučaj) procijenjeni na temelju 2022. godine. U izračun su uzeti iznosi navedenih naknada prema Kolektivnom ugovoru službenika i namještenika na dan izrade plana.

Naknade za prijevoz za period 2023. - 2025. godine iznosi 76.979,23 eura. Za izračun je primijenjen broj službenika, namještenika te dužnosnika koji ostvaruju pravo na naknadu za prijevoz. Plan potrebnih sredstava naknade za prijevoz zaposlenika na posao i sa posla planiran je na temelju odluka o troškovima prijevoza prema Kolektivnom ugovoru koji je vrijedio na dan izrade plana.

Materijalni rashodi tijekom 2023. godine planirani su u iznosu 423.651,20 eura, tijekom 2024. godine u iznosu 418.156,48 eura te tijekom 2025. godine u iznosu 423.651,20 eura. Prilikom procjene troškova uredskog materijala, u obzir su uzete cijene iz 2022. godine te se očekuje povećanje istih. Troškovnici se količinski ne planiraju povećavati. Na temelju potpisanih ugovora planirani su rashodi za uredski materijal u iznosu 46.452,98 eura. Energija je povećana uslijed situacije koja trenutno vlada na tržištu energenata te je za istu planirano 106.178,25 eura. Poštanske usluge te internet i govorne usluge procijenjene su na temelju ugovora sklopljenih tijekom 2022. godine te se za iste planira utrošiti 199.084,21 eura. U komunalne usluge uračunate su komunalne naknade prema dobivenim rješenjima, procjena potrošnje vode te usluga odvoza komunalnog otpada što je procijenjeno 13.272,28 eura. Zdravstvene usluge povećane su u odnosu na 2022. godinu na 7.963,37 eura na osnovu Kolektivnog ugovora koji je vrijedio na dan izrade plana kojim je službenicima i namještenicima utvrđen primjereni iznos sistematskog pregleda od 159,27 eura. Intelektualne usluge su procijenjene u odnosu na prethodnu godinu a odnose se na isplate vještaka i branitelja iz proračunskih sredstava te se na isto planira utrošiti 19.908,42 eura. U navedeno su uračunate i ostale intelektualne usluge za savjetovanja zaštite na radu. Zakupnine i najamnine procijenjene su u iznosu od 9.118,06 eura na temelju sklopljenih ugovora o najmu pisaća. U izračun materijalnih rashoda uračunati su važeći ugovori te je na temelju istih napravljena procjena. U financijske rashode uključene su bankarske usluge platnog prometa i kamate za financijski leasing sukladno otplatnom planu po ugovoru s Unicredit leasing. Planirana su sredstva za otplatu financijskog leasinga za vozilo sukladno otplatnom planu.

Tekuće održavanje procijenjeno je utrošiti 7.963,37 eura u periodu 2023. -2025. godini. U obzir su uzeti važeći ugovori te procjena održavanja pisaća, voznog parka i zgrada.

Tijekom 2023. godine, Općinski sud u Sesvetama planira vlastite prihode na temelju sklopljenog ugovora o najmu prostora za caffe aparate te prihoda od fotokopiranja u iznosu od 1.990,84 eura, te tijekom 2024. i 2025. godine 2.256,29 eura. Navedena sredstva planira utrošiti u nabavu uredske opreme, a sve prema potrebama Suda.